
     Republika Hrvatska					                   
Općinski sud u Varaždinu
 Varaždin, Kapucinski trg 5
Broj: Pp-2116/2024-11

R E P U B L I K A   H R V A T S K A

R J E Š E NJ E

Općinski sud u Varaždinu, po sucu pojedincu Nadi Šumiga, po nacrtu odluke više sudske savjetnice-specijalistice Ide Labaš, uz sudjelovanje Mire Zagorec kao zapisničarke, u prekršajnom postupku protiv okrivljene Marije Barbir iz Zagreba, Nova cesta 113 A, povodom zahtjeva za naknadu troškova prekršajnog postupka podnesenog po branitelju Ivici Vego, odvjetniku iz Zagreba, na temelju članka 140. stavka 2. Prekršajnog zakona (Narodne novine broj: 107/07, 39/13, 157/13, 110/15, 70/17, 118/18 i 114/22), 20. srpnja 2026.

r i j e š i o   j e

I.	Po zahtjevu okrivljene Marije Barbir iz Zagreba podnijetom po branitelju Ivici Vego, odvjetniku iz Zagreba, na ime naknade troškova obrane priznaje se iznos od 500,00 (petsto) eura.

II.	Nalaže se Odjelu za materijalno-financijsko poslovanje ovog suda da na teret proračunskih sredstava isplati priznati iznos troškova postupka od 500,00 (petsto) eura na račun branitelja Ivice Vego, odvjetnika iz Zagreba, Stonska 7, IBAN: HR1224020061140198146, otvoren kod Erste&Steiermarkische Bank d.d.

Obrazloženje

1. Kod ovog suda proveden je prekršajni postupak protiv okrivljene Marije Barbir zbog prekršaja iz članka 229. stavak 7. Zakona o sigurnosti prometa na cestama,  a koji je pravomoćno okončan na način da je okrivljena presudom od 2. siječnja 2026., pravomoćne istog dana, oslobođena optužbe.

2. Okrivljena je nakon toga u propisanom roku, po svojem branitelju, podnijela zahtjev za naknadu troškova obrane radi sastava prigovora na obavezni prekršajni nalog od 3. srpnja 2024. i zastupanje na ročištu 13. svibnja 2025. u ukupnom iznosu od 400,00 eura, uvećano za 25% PDV-a u iznosu od 100,00 eura, sveukupno 500,00 eura.
 
3. Zahtjev je u cijelosti osnovan.

4. Sud je izvršio uvid u spis i uzeo u obzir vrijednosti radnje branitelja određenih odredbama Tarife o nagradama i naknadi troškova za rad odvjetnika i to Tbr. 4. toč.1. i Tbr. 5. točke 3. u vezi Tbr. 4. točke 1. ("Narodne novine" broj 91/04, 37/05, 59/07, 148/09, 101/12, 142/12, 103/14, 118/14, 107/15, 37/22, 126/22 i 138/23) te je okrivljenoj priznat zatraženi trošak sastava prigovora na obavezni prekršajni nalog od 3. srpnja 2024. u iznosu od 200,00 eura i zastupanje na ročištu 13. svibnja 2025. u iznosu od 200,00 eura s obzirom na vrijednost boda prema Tbr.54. od 2,00 eura iznosi 400,00 eura uvećano za 25% PDV-a odnosno 100,00 eura, sveukupno 500,00 eura. 

5. Budući da je okrivljena oslobođena optužbe, troškovi prekršajnog postupka imaju se isplatiti iz sredstava ovog suda, na temelju članka 140. stavka 2. Prekršajnog zakona. 

U Varaždinu 20. srpnja 2026.

             Zapisničarka						                     Sutkinja
         Mira Zagorec, v.r.                                                                      Nada Šumiga, v.r.
				
Nacrt odluke izradila viša sudska savjetnica-specijalistica 
Ida Labaš


Uputa o pravu na žalbu:
             Protiv ovog rješenja može se podnijeti žalba u roku od 3 (tri) dana po primitku rješenja. Žalba se predaje ovom sudu pismeno u 2 (dva) istovjetna primjerka, a o istoj će odlučivati Visoki prekršajni sud Republike Hrvatske u Zagrebu. 

Dostavna naredba:
1. Okrivljenoj: Marija Barbir, Zagreb, Nova cesta 113 A
2. Branitelju: Ivica Vego, odvjetnik iz Zagreba, Stonska 7
3. Odjel za materijalno-financijsko poslovanje ovog suda - po pravomoćnosti
4. Spis


Za točnost otpravka – ovlašteni službenik:
Mira Zagorec

